CELEX: 62017TN0286
Language: sk
Date: 2017-05-12 00:00:00
Title: Vec T-286/17: Žaloba podaná 12. mája 2017 – Janukovič/Rada

17.7.2017   
            
            
               SK
            
            
               Úradný vestník Európskej únie
            
            
               C 231/38
            
         Žaloba podaná 12. mája 2017 – Janukovič/Rada
   (Vec T-286/17)
   (2017/C 231/47)
   Jazyk konania: angličtina
   
      Účastníci konania
   
   
      Žalobca: Olexandr Viktorovič Janukovič (Doneck, Ukrajina) (v zastúpení: T. Beazeĺey, QC)
   
      Žalovaná: Rada Európskej únie
   
      Návrhy
   
   Žalobca navrhuje, by Všeobecný súd:
   
               —
            
            
               zrušil rozhodnutie Rady (SZBP) 2017/381 z 3. marca 2017, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ 2017, L 58, s. 34) v rozsahu, v akom sa týka žalobcu,
            
         
               —
            
            
               zrušil vykonávacie nariadenie Rady (EÚ) 2017/374 z 3. marca 2017, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ 2017, L 58, s. 1) v rozsahu, v akom sa týka žalobcu
            
         
               —
            
            
               uložil Rade povinnosť nahradiť trovy konania žalobcu
            
         
      Dôvody a hlavné tvrdenia
   
   Na podporu svojej žaloby žalobca uvádza sedem žalobných dôvodov.
   
               1.
            
            
               Prvý žalobný dôvod sa zakladá na tom, že chýba právny základ, na ktorom by Rada mohla založiť napadnuté právne akty.
               
                           —
                        
                        
                           Podmienky článku 29 ZEÚ, o ktorý sa Rada oprela, neboli splnené.
                        
                     
                           —
                        
                        
                           Podmienky článku 215 ZFEÚ, o ktorý sa Rada oprela, neboli splnené, pretože neexistovalo platné rozhodnutie podľa Kapitoly 2 Hlavy V ZEÚ.
                        
                     
                           —
                        
                        
                           Neexistuje dostatočná súvislosť na to, aby sa voči žalobcovi mohol uplatniť článok 215 ZFEÚ.
                        
                     
         
               2.
            
            
               Druhý žalobný dôvod sa zakladá na zneužití právomoci Rady.
               
                           —
                        
                        
                           Skutočným cieľom vykonávania napadnutých aktov bolo poklonkovanie súčasnému režimu na Ukrajine (s cieľom vytvoriť užšie väzby s EÚ), a nie účel/dôvody uvedené v napadnutých právnych aktoch.
                        
                     
         
               3.
            
            
               Tretí žalobný dôvod sa zakladá na tom, že Rada neuviedla odôvodnenie.
               
                           —
                        
                        
                           Odôvodnenie uvedené v napadnutých právnych aktoch je (okrem toho, že je nesprávne) aj formalistické, neprimerané a nedostatočne konkrétne.
                        
                     
         
               4.
            
            
               Štvrtý žalobný dôvod sa zakladá na tom, že žalobca v rozhodnom čase nespĺňa požadované kritériá pre zaradenie na sporný zoznam.
            
         
               5.
            
            
               Piaty žalobný dôvod sa zakladá na tom, že Rada sa dopustila zjavne nesprávneho posúdenia, keď voči žalobcovi uplatnila napadnuté opatrenia. Bez ohľadu na jasné oddelenie „odôvodnenia“ a relevantných kritérií na označenie, sa Rada dopustila zjavného pochybenia pri opätovnom označení žalobcu.
            
         
               6.
            
            
               Šiesty žalobný dôvod sa zakladá na tom, že boli porušené práva žalobcu na obranu a/alebo mu bola odopretá účinná súdna ochrana. Okrem toho Rada pred opätovným označením žalobcu s ním túto záležitosť neprejednala a žalobca nemal riadnu alebo spravodlivú príležitosť chybu napraviť alebo predložiť informácie týkajúce sa jeho osobnej situácie.
            
         
               7.
            
            
               Siedmy žalobný dôvod sa zakladá na tom, že vlastnícke práva žalobcu podľa článku 17 ods. 1 Charty základných práv EÚ boli porušené, a to okrem toho tým, že obmedzujúce opatrenia tieto práva nespravodlivo a neprimerane obmedzili.